# DECIZIA ETAPEI DE ÎNCADRARE

## Nr. xx din xx.xx.2019

Ca urmare a notificării adresate de **SC XELACAFE SRL SIRET – reprezentată prin administrator - Rotariu Alexandru –**cu domiciliul în județul Suceava, orașul Siret, strada 28 Noiembrie, nr.34, **privind planul / programul**  "**PLANUL URBANISTIC ZONAL - construire cort de evenimente și clădire administrativă”**, în orașul Siret, strada Sucevei, nr.32, Județul Suceava, înregistrată la APM Suceava cu nr. 13176/ 12.12.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 08.01.2019 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - construire cort de evenimente și clădire administrativă”**, în orașul Siret, strada Sucevei, nr.32, Județul Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul cu o suprafață totală de 10600 mp , este amplasat în intravilanul orașului Siret (7129 mp) și extravilanul orașului (3741 mp), județul Suceava și este propietatea SC XELACAFE SRL Siret, în baza ECF nr.34577/16.11.2018, conform CU nr.165/21.11.2018.

Folosinta actuală a imobilului conform plan de amplasament și delimitare a imobilului: teren arabil și se incadrează în destinația stabilită – construire cort de evenimente și clădire administrativă.

 Vecinătăți:

* la nord – drum de acces și parcele de teren liber;
* la est și vest – parcele de teren liber, proprietate particulară;
* la sud – drum de exploatare.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea introducerii in intravilanul orasului Siret a suprafetei de teren de 7129 mp si alipirea de parcela de 3741 mp, in vederea construirii unui cort de evenimente si a unei clădiri administrative, în orasul Siret , Județul Suceava, fără a aduce prejudicii mediului înconjurător.

 **Indici urbanistici :**

**P.O.T. maxim = 40% C.U.T. maxim = 0,7**

Regim de înălțime propus, P+3E+M

Suprafața construită, 4240,00 mp

Suprafata carosabilă pietonală și parcaje, 2359,00 mp

Suprafata spatii verzi, 530,00 mp

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă** **și canalizare,**

 Alimentarea cu apă pentru obiectivele propuse pe terenul studiat se va face prin racordarea acestora la rețeaua de apă a localității, conform avizului S.C. ACET S.A. Suceava, Agenția Siret.

### Canalizarea apelor uzate se va realiza în sistem individual, colectarea apelor uzate făcându-se într-un bazin vidanjabil.

Se propune realizarea unui bazin de minim 30mc, vidanjarea făcându-se o dată ca cca. 3 săptămâni, de o societate comercială agrementată.

**Alimentarea cu caldură**

S-a propus pentru alimentarea cu energie termică solutia cu centrale termice murale proprii pentru fiecare locație in parte, urmând a se definitiva tipul de combustibil folosit – gaze naturale, lemne sau electric .

**Alimentarea cu energie electrică,**

### Se va asigura de la postul de transformare existent, situat în vecinătatea terenului de amplasament care face obiectul prezentei documentații, în baza avizului Distrigaz Grid S.A., Rădăuți.

 **Gospodăria deșeurilor**

Sistemul de colectare a deșeurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deșeurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprăstierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât să nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

În situația actuală, la parcela de teren se poare accede din strada Sucevei, prin drumul de exploatare situat la limita de la nord.

Strada Sucevei are partea carosabilă de 5,00m și stratul de uzură din beton.

Starea drumului se consideră bună.Drumul de exploatare este un drum de pământ. Lipsa unei trame stradale – drumul de exploatare existent în zonă nu corespunde din punct de vedere tehnic, fiind necesare intervenţii suplimentare pentru asigurarea unor profile transversale corespunzătoare.

Accesul pe terenul studiat, se va face din strada Sucevei, peste podețul existent, pe drumul de exploatare existent la nord, care se propune pentru modernizare, realizându-se cu urmăroarele caracteristici:

* înfrastructură și suprastructură rutieră pentru autovehicule de tonaj mediu;
* lățime parte caosabilă – 6 m;
* strat uzură: pavele carosabile / beton asfaltic;
* racord la strada Sucevei - raze de curbură de minim 5m.

 În interiorul parcelei, circulația se va realiza pe alei carosabile de 3,00m; 5,00m și 6,70m cu îmbrăcăminte din pavele de beton. De asemenea, parcarea se va realiza cu îmbrăcăminte din pavele carosabile.

 Pe terenul studiat se va realiza un număr de 69 locuri de parcare, din care 1 loc rezervat pentru persoanele cu handicap.

 Pe aleile carosabile propuse, circulația se va face în sensuri unice, asigurându-se accesul rapid și lesnicios al mijloacelor de intervenție (pompieri, salvare, etc.).

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Obiectiv ", a anunțurilor publice privind prima versiune a proiectului în zilelel de 13.12.2018 și 17.12.2018, până la luarea deciziei de încadrare nu au fost semnalate observații din partea publicului.

 În urma publicării din data de xx.xx.2019, în ziarul ,,Obiectiv”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.